Държавен вестник, бр. 71, 2007 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  71
но в светлината на научното развитие или на
събития, настъпили по време на изследването.
2. Целта на проверката е да се установи дали:
а. изследването трябва да бъде прекратено
или са необходими промени в изследователския
проект, за да продължи изследването;
б. участниците в изследването или съответ-
но техните представители трябва да бъдат ин-
формирани за развитието или събитията;
в. необходимо е допълнително съгласие или
одобрение на участието.
3. На участниците в изследването своевре-
менно трябва да се предаде всяка нова инфор-
мация, имаща отношение към тях, или в зави-
симост от случая на техните представители.
4. Компетентната инстанция трябва да бъде
информирана за причините за всяко предвари-
телно прекратяване на даден изследователски
проект.
Глава VIII—Конфиденциалност и право
на информация
Член 25—Конфиденциалност
1. Всяка информация от личен характер, съб-
рана по време на биомедицинското изследване,
се счита за конфиденциална и се третира съг-
ласно правилата за защита на личния живот.
2. Законът трябва да осигурява защита срещу
неправомерно разкриване на всякаква друга
информация, свързана с изследователския про-
ект, която трябва да бъде предоставена на коми-
тета по етиката в съответствие с този протокол.
Член 26—Право на информация
1. Участниците в изследването имат право
на всякаква събрана информация, свързана с
тяхното здраве, в съответствие с изискванията
на член 10 от конвенцията.
2. Всякаква друга лична информация, събра-
на за изследователския проект, трябва да бъде
достъпна за тях съобразно закона за защита на
индивида при обработка на лични данни.
Член 27—Дълг за полагане на грижи
Ако вследствие на разследването възникне
информация по отношение на настоящото или
бъдещото здраве или качество на живот на учас-
тниците в изследването, тази информация тряб-
ва да им се предостави. Това трябва да стане в
рамките на медицинското обслужване или кон-
султация. Във връзка с такава информация тряб-
ва да се вземат съответните мерки за опазване
на конфиденциалността и зачитане на всяко
желание на даден участник да не приеме такава
информация.
Член 28—Оповестяване на резултатите
1. След приключване на изследването на
комитета по етиката или на компетентната
инстанция трябва да се представи доклад или
резюме за него.
2. Заключенията от изследването трябва да
се съобщят на участниците своевременно при
поискване.
3. Изследователят трябва да вземе съответ-
ните мерки за своевременно публикуване на
резултатите от изследването.
Глава IX—Изследвания в държави, които
не са страни по този протокол
Член 29—Изследвания в държави, които не са
страни по този протокол
Спонсори и изследователи, намиращи се под
юрисдикцията на страна по този протокол, кои-
то планират да предприемат или насочат изсле-
дователски проект в държава, която не е страна
по протокола, трябва да се уверят, че без проти-
воречие с изискванията, валидни за тази държа-
ва, изследователският проект отговаря на прин-
ципите, на които се базират изискванията на този
протокол. При необходимост дадената страна
трябва да вземе нужните мерки в тази насока.
Глава X—Нарушение на клаузите
на протокола
Член 30—Нарушение на правата и принципите
Страните трябва да осигурят необходимата
правна защита, за да предотвратят или да прек-
ратят незаконното нарушаване на правата или
принципите, залегнали в този протокол, в най-
кратки срокове.
Член 31—Компенсация за щети
Лице, което е претърпяло щети в резултат
на участие в изследване, има право на справед-
лива компенсация в съответствие с условията и
процедурите, предписани от закона.
Член 32—Санкции
Страните трябва да се погрижат за прилага-
нето на подходящи санкции в случай на нару-
шение на изискванията на този протокол.
Глава XI—Връзка между този протокол и дру-
ги изисквания и преработки на протокола
Член 33—Връзка между този протокол
и конвенцията
В отношенията между страните изисквани-
ята на членове от 1 до 32 на протокола трябва
да се разглеждат като допълнителни членове
на конвенцията, а изискванията на конвенция-
та се прилагат съобразно.
Член 34—Разширена защита
Никоя от клаузите на този протокол не тряб-
ва да се интерпретира като ограничаваща или
възпрепятстваща по друг начин възможността
дадена страна да осигури на участниците в из-
следването по-разширени мерки за защита, от-
колкото залегналите в протокола.
Член 35—Преразглеждане на протокола
С цел да се следи развитието на науката този
протокол трябва да се преразгледа от комите-
та, посочен в член 32 на конвенцията, след не
повече от пет години от влизането в сила на
протокола и след това през такива интервали,
които комитетът определи.